Sheebah Karungi

## Ennyanjula
**Sheebah Karungi** Mukyala munnayuganda eyazaalibwa 11 Novemba wa 1989. Ono y'omu ku bakyala abayimbi era nga batutumufu mu ggwanga Yuganda. Nga ojeeko okuyimba, Sheebah era muzinyi, munnakatemba era mulwanirizi wa ddembe lyabakyala.   Nga munnakatemba Sheebah yalabikira mu firimu  ya Queen of Katwe mweyawebwa obuvunaanyizibwa okuzannya nga 'Shakira'. Nga omuzinyi ono yali mu kibiina ki Obsessions nga kino yakyegattako mu mwaka 2006 wabula oluvanyuma yakyabulira naatandika okufulumya ennyimba kuluwe era nga olwasooka okucaaka n'okumanyisa ennyo mu bantu lwelwo lweyatuuma "Ice Cream". Oluyimba luno okumanya lwakwata abantu omugamba kyamuleetera n'okuwangula engule mu HiPipo Music Awards ey'omukyala eyasinga okuyimba mu mwaka 2015. Oluvunyuma engule yemu yajeeyongeza mu mwaka 2016, 2017, ne 2018. Era naawangula n'engule endala nnyinji eza HiPipo Music Awards.

## Obulamu n’emirimu
Sheebah Karungi yazaalibwa era y’akuzibwa maama we yekka e mu ggombolola Kawempe mu kibuga Kampala.   Ono emisomo gya Pulayimale yajisommera ku Kawempe Muslim Primary School nga awo weyava okweyunga ku ssomero Midland High School, Kawempe okukwasaganya emisomo gya siniya wabula nga teyasobola kujimalako era naawandukira mu siniya ey’okubiri.  Ku myaka 15 ku kibiina ky'amazina ekiyitibwa Stingers oluvannyuma kyeyayabulira neyeggata ku Obsessions Music Group mu 2006.  Mu Obsessions yafuna gyefunira obwagazi obwamanyi n'ekinyegenyege eky'okuyimba era nga yakwatirayo entambi z'ennyimba bbiri nga tannakyabuulira  okutandika okuyimba olugendo lw'okuyimba yekka.  

Oluvanyuma lw'okwabulira Obsesions mu mwaka 2010, Sheebah yafulumya oluyimba lwe olwasooka nga ali yekka lweyatuuma "Kunyenyenza", era nga luno lwakolwa Pulodyuusa wenyimba omututumufu **Washington** era nga lwawandiikibwa Cindy kuluno yagattako olulala lweyatuuma "Bulikyenkola", nga luno yalukola ne KS Alpha wamu ne Prince Fahim nga ku luno kweyagatta "Baliwa" lweyayimba ne Coco Finger. Omulimu gwe ogw'okuyimba yeka gwafuna enkyukakyuka ennene bweyafulumya "Automatic" olw'awandiikibwa Sizzaman. Ku buwanguzi bwa "Automatic", yaddamu okukwatagana ne Sizzaman okufulumya "Ice Cream" era nga luno lwasasaana nnyo era nelubuna amayengo ga laadiyo ne terefayina ennene mu ggwanga. Oluvanyuma lwa 'Ice Cream' okucaaka Sheebah teyadda mabega era okwo yayongerezako oluyimba olulala olwakwatayo lweyatuuma "Twesana".  

Mu 2014, yafulumya pulojekiti ye ey'omuziki eyasooka, *Ice Cream*, EP ey'ennyimba ttaano nga mulimu ennyimba ezaakwatayo omuli "Ice Cream" ne "Jordan". EP eno yasiimibwa nnyo era n’emuyamba okuwangula engule y'omuyimbi omukyala asinga mu mpaka za HiPipo Music Awards eza 2014 ne 2015. 

Pulojekiti ye eyookubiri yatuumiddwa *Nkwatako* . 

Sheebah yategeka ekivvulu kya Nkwatako mu 2016 n'ekivvulu ky'Omwoyo 2018 ku Hotel Africana mu Kampala. Ebivvulu byombi byategekebwa abaali baddukanya emirimu gye mubuddde obwa aba Team No Sleep wansi wa Maneja wabayimbi omututumufu **Jeff Kiiwa**. Ekivvulu ky'Omwoyo kyayiyizibwa Cathy Patra ayiiya era alabikira mu vidiyo ze ezisinga obungi. Ku kivvulu kye ekyokubiri, eky'Omwoyo, Sheebah yavumirirwa olw’ebigambibwa nti yayolesa obunaffu mu kuyimba kwe nga ali ku siteegi.  

Sheebah nga ojeeko okuba omuyiiya era mukyala munnabizinensi. Mu nteekateeka ye eya Sheebah Investments, agguddewo bizinensi eziwerako okwetoloola Kampala omuli The Red Bar, Red Events (omuzinyi Cathy Patra naye nga beba nnanyini), bizinensi etunda  enviiri eyitibwa Sheebah by Natna, Holic Pads n’endala.   Sheebah era alina ennyumba e munyonyo mu kampala nga kw’ogasse n’eryato. 

## Ebyokukwatibwako mu ngeri eyeesittaza
Sheebah Karungi yafulumya akatambi ku mikutu gye gi mugatta bantu nga ayolesa obutali bumativu n'engeri omusajja omu gw'atayatuukiriza manya gwe yagamba nti yagezaako okumukwatirira awamu n'okumukabasanya ekikolwa ekitali kyabugunjufu. Ono mu mboozi ye yalambulula nti bino byamubaako mu kifo ekimu bweyali agenze okuyimba omusajja on gweyayogerako nti yalina nabakuumi abali bakutte emmundu bwe yagezaako okumukabasanya n'okumusendasenda mu bikolwa ebyomukwano nga tannayimba.   Neewankubadde nga abantu banji baalajanira Sheebah ayatuukirize amanya g'omusajja oyo, Sheebah yeerema era nakisigaza nga kyama 

## Ezimu ku Nyimba za Sheebah ezakwata bannayuganda omubabiro

* Farmer (yaluddamu) - Ne Ykee Benda
* Ayisi kuliimu
* Nkwatako
* Tunywe
* Nakyuka
* Kyoyina Omanya
* Okuwulira okuwooma ft. Orezi
* Enyanda
* Ekyaama
* Tevunya ft. Fik Fameica, 
* Wiikendi ft Runtown
* Nkwatako
* John Rambo
* Onkutude
* ngoberera ft Harmonize (omuyimbi)
* Obuggya
* Dduyilo
* Silwana ft Carol nantongo
* Osobola ft Leila Kayondo
* nkulowozaako ft Alvin kizz
* Mummy yo
* mukama yamba
* Leeta ne Ruth Ngendo

## Entambi z'enyimba (Alubaamu) za situdiyo
* Ice Cream - EP
* ''Nkwatako'' (2016)
* ''Karma'' (2017)
* ''Samali'' (2021) 

## Okukwata firimu

## Engule n’okusunsulwa

## Abayimbi bazze ayimba nabo

# Ykee Benda
# Fik Famaica
# Roden Y Kabako
# Omukisa Nalubega
# Runtown
# Solidstar nga bwe kiri
# Carol Nantongo
# Meddy
# Alvin Kizz, 
# Aba Ben
# John Blaq
# Omukungu Grenade
# Irene Ntale
# Omusunsuzi Jeff
# Orezi
# Kapa Cat
# Young Mulo

## Ebiwandiiko ebikozesebwa


## Obulamu ng'akyali muto n’okusoma kwe

Sheebah Karungi yazaalibwa mu November nga 11 1989 era yakuzibwa maama we yekka Edith Kabazungu mu Kawempe, ekisangibwa mu disitulikiti y’e Kampala .   Oluvannyuma lw’okumaliriza emisomo gye egy’omusingi gwa primary ku Kawempe Muslim Primary School, yava mu ssomero ng'ali mu siniya ya kubiri era wano yali muyizi ku Midland high school, e Kawempe.

## Okutulugunyizibwa mu bikolwa ebyomukwano

Sheebah Karungi yafulumizza akatambi ku mikutu gimugata bantu egya ‘social media’ mwe yannyonnyoledde omusajja eyalina abakuumi abaabadde n’emmundu nga bamukabasanya nga tanagenda ku kituuti  kuyimba.  Yategeezezza nti yeeyisa mu ngeri etasaana mu maaso ga ttiimu ye nga tannalinnya ku kituuti mu gumu ku mwoleso gwe.